Retu Kukkonen

Reino Aleksander (Retu) Kukkonen (26. toukokuuta 1903 Ruokolahti – 1. toukokuuta 1979) oli urheilujohtaja, joka toimi myös liike-elämän palveluksessa ja näytteli elokuvassa.

Henkilöhistoria
Retu Kukkosen vanhemmat olivat kauppias Aleks Kukkonen ja Ida Maria Ikonen ja puoliso Anna Ester Hakanen. Urheiluselostaja Anssi Kukkonen on heidän poikansa. Kukkonen kävi keskikoulun 1918 ja kauppaopiston 1924. Hän työskenteli Enso Gutzeitin palveluksessa 1920–1940 edeten juoksupojasta aina apulaisosastopäälliköksi, Suomen urheiluliiton toiminnanjohtajana 1940–1952, SVUL:n osastopäällikkönä 1952–1943 ja eläköidyttyään isännöitsijänä. Kukkonen, joka harrasti nuorempana yleisurheilua, voittaen pikajuoksumestaruuksia, työskenteli myös Urheilulehden toimittajana, Veikkaaja-lehden toimitussihteerinä, Helsingin Sanomien avustajana, urheilukilpailujen selostajana ja joukkuejohtajana sekä monissa eri urheilun ja sanomalehtialan luottamustehtävissä.

Kukkonen esiintyi elokuvassa On lautalla pienoinen kahvila (1952) Hurma-Jussi -nimisenä kahvilanpitäjänä.

Julkaisuja
 Yleisurheilu 1945–1946, ..., 1951–1952: Suomen Urheiluliiton vuosikirja, toim. Sulo Kolkka, Reino Kukkonen

Lähteet

 Suomalaiset urheilujohtajat
 Suomalaiset yritysjohtajat
 Suomalaiset toimittajat
 Suomalaiset urheiluselostajat
 Suomalaiset näyttelijät
 Suomalaiset tietokirjailijat
 Vuonna 1903 syntyneet
 Vuonna 1979 kuolleet